text: Indsamling til børneafdeling
  11 februar 2011 kl. 16.17
  Børneafdelingen på Kolding Sygehus fik i dag en check på 38.545 kroner af Music For Children.
  Indsamlingen sluttede fredag i sidste uge med en stor indsamlingsfest på diskotek Tordenskjold i Kolding.
  Drikkepenge fra januar, alle entréindtægter og gæsternes bidrag gik ubeskåret til børneafdelingen.
  Ideen bag Music For Children er, at vise at unge mennesker i Kolding har samvittighed, selvom de godt kan lide at feste.
  